แนวโน้ม SET เช้าผันผวน เสี่ยงเจอ “ขายทำกำไร” หลังขึ้นยาว 8 วันกว่า 70 จุด
โบรกฯคาดตลาดหุ้นไทยเช้านี้แกว่งผันผวน แนะระวังแรงขายทำกำไรหลัง SET ขึ้นต่อเนื่อง 70 จุด ใน 8 วัน และกองทุน LTF ราว 25,000 ล้านบาทจะครบกำหนดไถถ่อน ให้แนวรับ 1,650-1,660 จุด และแนวต้าน 1,680 จุด
โบรกฯคาดตลาดหุ้นไทยเช้านี้แกว่งผันผวน แนะระวังแรงขายทำกำไรหลัง SET ขึ้นต่อเนื่อง 70 จุด ใน 8 วัน และกองทุน LTF ราว 25,000 ล้านบาทจะครบกำหนดไถถ่อน ให้แนวรับ 1,650-1,660 จุด และแนวต้าน 1,680 จุด
3 ม.ค. 2566

นายอภิชาติ ผู้บรรเจิดกุล ผู้อำนวยการสายงานวิเคระห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้คาดแกว่งตัวผันผวนรับแรงกดดันจากตลาดหุ้นในภูมิภาคเอเชียจากความตึงเครียดคาบสมุทรเกาหลี ขณะที่ต้องระวังแรงขายทำกำไร หลัง SET ปรับตัวขึ้นไปมากถึง 70 จุดในช่วง 8 วันทำการสุดท้ายของปี 65 ส่งผลให้เกิดสัญญาณเชิงเทคนิคภาวะ Overbought
รวมถึงกองทุน LTF ที่ซื้อไว้ตั้งแต่ปี 2560 ราว 25,000 ล้านบาทจะครบกำหนดขายปีนี้เป็นปีแรก คาดจะมีเม็ดเงินไหลออกมาในช่วง 1-2 สัปดาห์แรกของเดือน ม.ค.นี้ พร้อมให้แนวรับไว้ที่ 1,650-1,660 จุด และแนวต้าน 1,680 จุด